Spiritisme (af latin spiritus = "ånd") er læren om ånder eller det åndelige, troen på at det er muligt af at opnå kontakt med afdøde. I Danmark nød spiritismen en vis tilslutning op mod 1800-tallets slutning. Paul Gibiers bog Le Spiritisme udkom i 1886 og blev udgivet på dansk året efter som Spiritismen, en historisk, kritisk og eksperimental Undersøgelse. Også Alfred Russel Wallaces bog fra 1874, A Defence of Modern Spiritualism, udkom i disse år på dansk som Spiritualismen for Videnskabens Domstol (1887).  Kendte spiritister Kendte danske spiritistiske medier er bl.a. Thit Jensen, Severin Lauritzen, Einer Nielsen, Eva Useinovski og Anna Melloni Rasmussen. Anna Melloni Rasmussen blev afsløret i at skrive på en "åndetavle" med fødderne – det blev filmet under bordet.